open-index/open-wikipedia-markdown huggingface dataset:
Wapen fan Akkrum

It **wapen fan Akkrum** is it wapen fan it doarp Akkrum, yn de Fryske gemeente It Hearrenfean. It wapen waard yn 1986 registrearre.

## Skiednis
It wapen fan Akkrum komt foar op de 'Ackrumer Friesche Boere Almanack' fan 1671. Klaverblêden stiene  ek op de wapens fan omlizzende doarpen. Ek op de doarpswapens fan Dearsum, Terherne, Sibrandabuorren en Aldeboarn stiene trije klaverblêden. Ek op it wapen fan Utingeradiel stiene trije klaverblêden.

Ofbyld:Dearsum wapen.svg|Wapen fan Dearsum
Ofbyld:Terherne wapen.svg|Wapen fan Terherne
Ofbyld:Sibrandabuorren wapen.svg|Wapen fan Sibrandabuorren
Ofbyld:Aldeboarn wapen.svg|Wapen fan Aldeboarn
Ofbyld:Utingeradeel wapen.svg|Wapen fan Utingeradiel


## Beskriuwing
De blazoenearring fan it wapen is:

*Yn read trije klaverblêden steande 1 en 2; boppe beselskippe troch in gouden kroan.*

De heraldyske kleuren binne: kiel (read) en goud.

## Symbolyk
* Klaverblêden: ferwiist nei de lânbou yn de omkriten fan it doarp.

## Sjoch ek

Ofbyld:Akkrum vlag.svg|link=Bestand:Akkrum_vlag.svg|alt=Vlag van Akkrum|Flagge fan Akkrum
Ofbyld:Boornsterhem wapen.svg|Wapen fan Boarnsterhim
Ofbyld:Heerenveen wapen.svg|Wapen fan It Hearrenfean
Wapen fan Dantumawâld

It **wapen fan Dantumawâld** is it wapen eardere doarp (no part fan Damwâld) Dantumawâld, yn de Fryske gemeente Dantumadiel. It wapen wurdt no brûkt troch de Feriening fan Doarpsbelangen wyk Dantumawâld. It wapen waard yn 1996 registrearre.

## Beskriuwing
De blazoenearring fan it wapen is:

*Yn goud in ferhege griene skyldfoet, belein mei in goudene opbûgde skyldfoet, oerlein mei in reade foksekop; yn it goud steande op de snijline trije reade boargen, iepene en ferlichte fan it fjild, de lofter boarch toppe troch in grien elzeblêd.*

De heraldyske kleuren binne: goud, sinopel (grien) en kiel (read).

## Symbolyk

* Trije boargen: stie foar de trije eardere doarpen dy't Damwâld foarmje: Ikkerwâld, Moarrewâld en Dantumawâld.
* Elzeblêd: jout oan dat Dantumawâld it meast eastlike doarp is fan de trije. Ek ferwiist it blêd nei it part "wâld" fan de plaknamme.
* Gouden skyldfoet: ferwiist nei de deksânrêge wêr't it doarp op leit.
* Foksekop: ferwiist nei it grutte oantal foksen dy't yn de omrkiten foarkomme. Ek is de foks oernommen út it wapen fan Dantumadiel.

Ofbyld:Coat of arms of Dantumadeel.svg|link=Bestand:Coat_of_arms_of_Dantumadeel.svg|alt=Het wapen van Dantumadeel.|Wapen fan Dantumadiel


## Sjoch ek

Ofbyld:Dantumawoude vlag.svg|link=Bestand:Dantumawoude_vlag.svg|alt=Vlag van Dantumawoude|Flagge fan Dantumawâld
Ofbyld:Akkerwoude wapen.svg|Wapen fan Ikkerwâld
Ofbyld:Akkerwoude vlag.svg|Flagge fan Ikkerwâld
Flagge fan Froubuorren

De **flagge fan Froubuorren** is de flagge fan it doarp Froubuorren, yn de Fryske gemeente De Waadhoeke. De flagge waard yn syn hjoeddeiske foarm yn 2010 registrearre.

## Beskriuwing
De beskriuwing fan de flagge is:

*Fiif lingtebanen fan read, wyt, swart, wyt en read, yn de ferhâlding 3:2:5:2:3; in blauwe broekingstrijehoeke mei de punt op it flaggemidden, belein mei in giele leelje.*

De kleuren komme út it wapen fan Froubuorren.

## Symbolyk
* Reade banen: yndirekt oernommen fan de flagge fan Alde Leie.
* Swarte baan mei wite banen: ferwize nei de fjouwerkanten út it wapen fan Froubuorren.
* Broekingstrijehoeke: oernommen fan de flagge fan It Bilt, de gritenij en gemeente dêr't it doarp eartiidsk part fan wie.
* Leelje: symboal fan Marije en dêrmei in ferwizing nei de plaknamme "Froubuorren".


Ofbyld:Oude Leije vlag.svg|Flagge fan Alde Leie
Ofbyld:Froubuorren wapen.svg|Wapen fan Froubuorren
Ofbyld:Flag of Het Bildt.svg|Flagge fan It Bilt


## Sjoch ek

Ofbyld:Waadhoeke vlag.svg|Flagge fan De Waadhoeke
Paul Wevers

**Paul Wevers** (Keulen, 21 juny 1907 - Breunswyk, 4 maart 1941) wie in Dútsk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de K2 tegearre mei Ludwig Landen. 

Nei syn sportkarriêre wurke Wevers yn Keulen. Yn'e Twadde Wrâldkriich tsjinne er mei de rang fan ûnderoffisier as piloat by de *Kompanie Fallschirmschule 3* (parasjutiste-oplieding) yn Braunschweig. Paul Wevers kaam op 4 maart 1941, yn 'e âldens fan 33 jier om it libben nei't syn fleantúch delstoarten wie.
Wapen fan Donkerbroek

It **wapen fan Donkerbroek** (Stellingwerfsk: *woapen van Donkerbroek*) is it wapen fan it doarp Donkerbroek, yn de Fryske gemeente Eaststellingwerf. It wapen waard yn 1980 registrearre.

## Beskriuwing
De blazoenearring fan it wapen is:

*Yn sinopel in keper fan goud, mei linksboppe de kop fan in raam fan sulver, en yn de skyldfoet in fjouwerkante skâns fan goud, it binnenmiddenfjild dêr fan is fan sinopel; de haadline fan it ferrin rinne parallel oan de boppekant fan it skyld; in skyldseam fan tsjinhermeline en in frijkertier fan sulver, mei dêr op in griffioen fan kiel, nei de linkerkant fan it skyld takeard, tusken de poaten in bal fan kiel mei dêr op in seispuntige stjer fan goud.*

De blazoenearring fan it wapen yn it Stellingwerfsk is:

*In sinopel (gruun) een keper van goold, mit linksboven de kop van een ram van zulver, en in de schildvoete een vierkaante schaans van goold, et bindermi'jveld d'r van is van sinopel (gruun); de heufdlijnen van et „beloop" lopen parallel an de bovenkaante van et schild; een schildzeum van tegenhermelijn en een vri'jkertier van zuiver, mit d'r op een griffioen van keel (rood), naor de linkerkaante van et schild toekeerd, tussen de poten een balie van keel (rood) mit d'r op een zespuntige steern van goold.*

De heraldyske kleuren binne: sinopel (grien), goud, sulver en kiel (read).

## Symbolyk

* Grien fjild: ferwiist nei de plaknamme. Donkerbroek betsjut "donker fean" of "ferheging yn in moeras".
* Skyldseam: tsjinhermeline ferwiist nei mork dat yn de omrkiten fan it doarp op it fean groeide.
* Skieppekop: ferwiist nei it agraryske karakter fan it doarp. Ek ferwiist it nei de Skieppedrift, in wei oanlein op in eardere dyk nei de heide.
* Skâns: ferwiist nei de Breeberchskâns noardeastlik fan it doarp. Dizze skâns makke diel út fan de Fryske Wetterliny.
* Griffioen: dit frijkertier toant it wapen fan Eaststellingwerf, de gemeente dêr't it doarp part fan is.

Ofbyld:Ooststellingwerf wapen.svg|Wapen fan Eaststellingwerf


## Sjoch ek

Ofbyld:Donkerbroek_vlag.svg|link=Bestand:Donkerbroek_vlag.svg|alt=Vlag van Donkerbroek| Flagge fan Donkerbroek
Ludwig Landen

**Ludwig Landen** (Keulen, 6 novimber 1908 - Dêre, 14 oktober 1985) wie in Dútsk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de K2 tegearre mei Paul Wevers.
Ludwig Landen ferstoar op 14 oktober 1985, yn 'e âldens fan 76 jier.
Flagge fan Dronryp

De **flagge fan Dronryp** is de flagge fan it doarp Dronryp, yn de Fyske gemeente De Waadhoeke. De flagge waard yn 2013 registrearre.

## Beskriuwing
De beskriuwing fan de flagge is:

*In griene hijs fan 1/3 flaggelingte mei it stilearre silhûet fan de tsjerketoer fan Dronryp fan de hichte fanôf it tsjerkedak en sjoen fanút it suden, alles fan wyt; fiif like hege banen fan oranje, wyt, oranje, wyt en oranje.*

De kleuren komme út it wapen fan Dronryp. De werjûne tsjerketoer is dy fan d' Alde Wite (Dronryp hat twa tsjerken mei in toer.)

## Sjoch ek

Ofbyld:Dronryp wapen.svg|link=Bestand:Dronryp_wapen.svg|alt=Wapen van Dronrijp|Wapen fan Dronryp
Ofbyld:Menaldumadeel flag.svg|Flagge fan Menameradiel
Ofbyld:Waadhoeke vlag.svg|Flagge fan De Waadhoeke
Wapen fan Dedzjum

It **wapen fan Dedzjum** is it wapen fan it doarp Dedzjum, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Yn grien fjouwer klaverblêden fan sulver, pleatst 1:2:1, mei in sulverene skyldhoeke, belein mei in read pompeblêd.*

De heraldyske kleuren binne: sinopel (grien), sulver en kiel (read).

## Symbolyk
* Klaverblêden: ferwize nei de feehâlderij as in middel fan bestean.
* Pompeblêd: ferwiist nei de eardere marren yn de omkriten fan it doarp.

## Sjoch ek

Ofbyld:Dedgum vlag.svg|link=Bestand:Dedgum_vlag.svg|alt=Vlag van Dedgum|Flagge fan Dedzjum
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Kûbaard

It **wapen fan Kûbaard** is it wapen fan it doarp Kûbaard, yn de Fryske gemeente Súdwest-Fryslân. It wapen waard yn 2001 registrearre.

## Beskriuwing
De blazoenearring fan it wapen is:

*Skeane fan grien en read, mei oar alles hinne in fersmelle skeanbalke fan goud; yn it grien in útkommend, omkeard springend hynder fan sulver en it read belein mei in sulveren roas.*

De heraldyske kleuren binne: sinopel (grien), kiel (read), goud en sulver.

## Symbolyk

* Skeanbalke: ferwiist nei de Slachte dêr't it doarp by leit.
* Grien fjild: ferwiist nei de greiden yn de omkriten fan it doarp.
* Hynder: ferwiist nei de feehâlderij yn de omrkriten fan it doarp. Dêrneist ferwiist it hynder nei it konkoers hippyk dat hjir jierliks organisearre wurdt.
* Roas: ferwiist nei de poëzy fan dichteres Petronella Moens, fan Kûbaard.
* Read fjild: ferwiist nei de leafde foar taal.

## Sjoch ek

Ofbyld:Kubaard vlag.svg|link=Bestand:Kubaard_vlag.svg|alt=Vlag van Kubaard|Flagge fan Kûbaard
Ofbyld:Hinnaarderadiel wapen.svg|Wapen fan Hinnaarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Sven Johansson (kanoër)

**Sven Bertil Johansson** (Västervik, 10 juny 1912 - Dêre, 5 augustus 1953) wie in Sweedsk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de K2 tegearre mei Erik Bladström. Yn 1938 die Johanssony mei oan it WK yn it Sweedske Vaxholm en wûn dêr ek mei Bladström in sulveren medalje yn de K2
Sven Johansson ferstoar op 5 augustus 1953, yn 'e âldens fan 41 jier.
Sven Johansson

; Sven Johansson kin ferwize nei: 
* in Sweedsk kanoër berne yn 1912, Sven Johansson (kanoër)
* in Sweedsk sportsjitter berne yn 1945, Sven Johansson (sportsjitter)
Flagge fan Hartwert

De **flagge fan Hartwert** is de flagge fan it doarp Hartwert, yn de Fryske gemeente Súdwest-Fryslân. De flagge waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Blau fjild mei in wite diagonale baan dy't fan linksûnder nei rjochtsboppe rint. Oan de mêstside de fersmelde flagge fan Wûnseradiel.*

De kleuren komme út it wapen fan Hartwert.

## Symbolyk

* fersmelle flagge: flagge fan Wûnseradiel, de gritenij en gemeente dêr't it doarp part fan wie.

Ofbyld:Flag of Wonseradeel.svg|Wapen fan Wûnseradiel


## Sjoch ek

Ofbyld:Hartwert wapen.svg|link=Bestand:Hartwert_wapen.svg|alt=Wapen van Hartwerd|Wapen fan Hartwert
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Enigma

Enigma betsjut *[[riedsel]]* en komt foar as:
* Enigma Variations, in komposysje fan Edward Elgar
* Enigma (koadearmasine)
* Enigma (album), album fan Ill Niño
* Enigma (boek), in bestseller
* Enigma (kompjûterspul), in kompjûterspul út 2007
* Enigma (Stargate SG-1), in ôflevering fan de SF-rige Stargate SG-1
* Edran Enigma, in Belgyske supersportwein
* Enigma (Georgia), in plak yn de Feriene Steaten
Enigma (koadearmasine)

De **Schlüsselmaschine E**, ek wol bekend as de **Cypher Machine E**, is benammen bekend as de **Enigma**.

De Enigma is in soartenamme foar elektromeganyske koadearringmasines fan it type rotormasine. Hjirmei kinne berjochten kodearre wurde yn ferskillende letterkombinaasjes as it orizjineel, dat dan werom oerset wurde kin troch in identike masine. Enigma is Gryksk foar 'riedsel'.

It Enigma-apparaat waard yn 1918 troch Chiffriermaschinen AG op 'e merk brocht en brûkt troch ferskate Europeeske bedriuwen, diplomatike tsjinsten en legers, mar waard foar en ûnder de Twadde Wrâldoarloch yn Nazy-Dútslân benammen bekend as de fersifermasine fan 'e Wehrmacht.

Mei tank oan de Poalske geheime tsjinst slagge it de Poal Marian Adam Rejewski om de Enigmakoades yn de Twadde Wrâldoarloch te brekken, yn tsjinstelling ta bewearingen dat de Britske ynljochtingstsjinst ferantwurdlik wie. It brekken fan de Enigma-koades blykte in goudmyn fan ynformaasje te wêzen. Dizze ynformaasje, krigen troch it ûntsiferjen fan geheime Dútske berjochten, krige de koadenamme 'Ultra' en spile in ekstreem wichtige rol yn 'e rin fan' e Twadde Wrâldoarloch, benammen yn 'e U-boatoarloch yn 'e Atlantyske Oseaan, de fjildslaggen yn Afrika en de Normandyske lânings.

De Enigma-masine hie in heul solide ûntwerp wêrfan't de koade ûnbrûkber like fanwege in ûnparallel nivo fan kryptografyske feiligens. It wiene bútmakke koadeboeken, operatorflaters en ûnfeilige berjochtfersiferingsprosedueres dy't it brekken fan de Enigma-koade mooglik makken.
Flagge fan Jonkerslân

De **flagge fan Jonkerslân** is de flagge fan it doarp Jonkerslân, yn de Fryske gemeente Opsterlân. De flagge waard yn 1990 registrearre.

It ûntwerp is fan R.J. Broersma.

## Beskriuwing
De beskriuwing fan de flagge is:

*In blokte hijs fan 1/5 flaggehichte fan wyt en swart yn twa rigen, elk fan tsien lizzende blokken fan 1/10 flaggelingte by 1/10 flaggehichte, reitsjend oant de ein fan de flagge. Yn de trijehoeke in giele leelje fan 1/2 flaggehichte, de middelline fan de leelje op 2/5 flaggelingte fan de broek.*

De kleuren komme út it wapen fan Jonkerslân.

## Symbolyk
* Blokte hijs: ferwiist nei de feanterij yn de omkriten fan it doarp.
* Read fjild: ferwiist nei de eardere heide yn de omkriten fan it doarp. Ek komt de kleur foar yn it wapen fan de famylje Van Dekema dy't belutsen wie by de feanterij.
* Grien fjild: ferwiist nei de greiden yn de omkriten fan it doarp. It fjild rint yn in punt om oan te jaan dat de heidefjilden yn grutte ôfnommen foar de greiden.
* Gouden leelje: oernommen út it wapen fan de famylje Van Dekema.


Ofbyld:Coat of arms Van Dekema.jpg|It wapen fan de famylje Van Dekema.


## Sjoch ek

Ofbyld:Jonkersland wapen.svg|link=Bestand:Jonkersland_wapen.svg|alt=Wapen van Jonkersland|Wapen fan Jonkerslân
Ofbyld:Flag of Opsterland.svg|Flagge fan Opsterlân
Erik Bladström

**Bror Erik Alvar Bladström** (Västervik, 29 maart 1918 - Dêre, 21 maaie 1998) wie in Sweedsk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de K2 tegearre mei Sven Johansson. Yn 1938 die Bladströmy mei oan it WK yn it Sweedske Vaxholm en wûn dêr ek mei Johansson in sulveren medalje yn de K2

Nei in pear jier as learling-bakker en bakker wurke te hawwen yn syn eigen bakkerij, gie er yn 1951 wurkjen by in papierfabryk yn Västervik, dêr't er oant syn pensjoen bleau.
Erik Bladström ferstoar op 21 maaie 1998, yn 'e âldens fan 80 jier.
Wapen fan De Rottefalle

It **wapen fan De Rottefalle** is it wapen fan it doarp De Rottefalle, yn de Fryske gemeente Smellingerlân. It wapen waard yn 2014 registrearre.

## Beskriuwing
De blazoenearring fan it wapen is:

*Yn grien in sulveren punt, oan beide siden beselskippe fan in sulverren turf en belein mei de reade foargevel fan de doarpstsjerke mei blauwe spits, sulver iepene en ferljochte; yn in weagjend read skyldhaad twa yn ien slein sulveren hannen mei mouwen. Wapenspreuk op in read lint yn sulveren kapitalen: "UT DE LITS WEI OMHEECH".*

De heraldyske kleuren binne: sinopel (grien), sulver, kiel (read) en azuer (blau).

## Symbolyk

* Sulveren punt: dielt it skyld yn trijen, de himrik fan De Rottefalle wie eartiidsk part fan de gemeenten Tytsjerksteradiel, Achtkarspelen en Smellingerlân.
* Sulveren turven: ferwize nei de feanterij wêr troch it doarp ûntstien is.
* Read skyldhaad: de reade kleur ferwiist nei de eardere heide yn de omkriten fan it doarp. De weagjende râne ferwiist nei De Lits dy't troch it doarp streamd.
* Yn ien sleinde hannen: ferwiist nei de mienskiplike feanterij troch kompanjons. De kleur ferwiist nei de winst dy't makke waard.
* Tsjerkegebou: oernommen út it wapen fan Achtkarspelen.
* Klaverblêd: ferwiist nei de lânbou yn de omkriten fan it doarp.

Ofbyld:Coat of arms of Achtkarspelen.svg|Wapen fan Achtkarspelen


## Sjoch ek

Ofbyld:Rottevalle vlag.svg|link=Bestand:Rottevalle_vlag.svg|alt=Vlag van Rottevalle|Flagge fan De Rottefalle
Ofbyld:Smallingerland wapen.svg|Wapen fan Smellingerlân
Wapen fan Bûtenpost

It **wapen fan Bûtenpost** is it wapen fan it doarp Bûtenpost, yn de Fryske gemeente Achtkarspelen. It wapen waard yn 1991 registrearre.

## Beskriuwing
De blazoenearring fan it wapen is:

*Yn kiel twa dwersbalken fan sulver, de boppeste belein mei in stjer en de ûnderste mei in roas, beide fan kiel; it gehiel beselskippe fan acht leeljes fan goud, pleatst trije, trije, twa.*

De heraldyske kleuren binne: kiel (read), sulver en goud.

## Symbolyk

* Reade en sulveren banen: oernommen út it wapen fan Eastergoa.
* Acht leeljes: ferwiist nei de oarspronklike acht karspelen fan Achtkarspelen: Bûtenpost, Droegeham, Koartwâld, De Koaten, Lytsepost, Stynsgea, Surhuzum en Twizel.
* Stjer: saneamde "haadstjer", Bûtenpost is it haadplak fan Achtkarspelen.
* Reade roas: oernommen út ferskate wapens fan famyljes yn Bûtenpost, wêr ûnder de famylje Van Scheltinga.

Ofbyld:Van Scheltinga wapen 1900.svg|It wapen fan de famylje Van Scheltinga.


## Sjoch ek

Ofbyld:Buitenpost vlag.svg|link=Bestand:Buitenpost_vlag.svg|alt=Vlag van Buitenpost|Flagge fan Bûtenpost
Ofbyld:Coat of arms of Achtkarspelen.svg|Wapen fan Achtkarspelen
Wapen fan Dearsum

It **wapen fan Dearsum** is it wapen fan it doarp Dearsum, yn de Fryske gemeente Súdwest-Fryslân. It wapen waard yn syn hjoeddeiske foarm yn 1986 registrearre.

## Skiednis
It wapen is helle út de wynwizer op it koar fan de Nikolaastsjerke yn Dearsum.
Ofbyld:Dearsum Hervormde kerk.JPG|link=Bestand:Dearsum_Hervormde_kerk.JPG|alt=De hervormde kerk van Deersum.|De Nikolaastsjerke fan Dearsum.


## Beskriuwing
De blazoenearring fan it wapen is:

*Yn read trije sulveren klaverblêden, pleatst twa-ien.*

De heraldyske kleuren binne: kiel (read) en sulver.

## Symbolyk
* Kleurstelling: oernommen út it wapen fan Raerderhim.

Ofbyld:Rauwerderhem wapen.svg|Wapen fan Raerderhim


## Sjoch ek

Ofbyld:Dearsum vlag.svg|link=Bestand:Dearsum_vlag.svg|alt=Vlag van Deersum|Flagge fan Dearsum
Ofbyld:Boornsterhem wapen.svg|Flagge fan Boarnsterhim
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Francis Amyot

**Francis (Frank) Amyot** (Thornhill, 14 septimber 1904 - Ottawa, 21 novimber 1962) wie in Kanadeesk kanoër. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de C1. It wie yn it earstoan twivelich of't er meidwaan koe, omdat Kanadeeske bestjoerders wegeren te beteljen foar syn reis nei Dútslân. Syn sportklup brocht úteinlik it jild foar de reis byinoar. Amyot naam diel oan sawol de C1 as de K1, hoewol't er yn de lêste klasse betiid útskeakele waard. De race oer de 1000 meter yn de C1 ferrûn lykwols perfekt foar Amyot. It sukses wie útsûnderlik om't Amyot foar de Spullen net de kâns hân hie om te trainen op it type kano dat foar dizze Olympyske Spullen brûkt waard.

Nei de Spullen beëinige hy syn aktive karriêre en rjochte hy him op de administrative kant fan de sport. Yn'e Twadde Wrâldkriich tsjinne er by de Keninklike Kanadeeske marine, dêr't er de rang fan Luitenant-op-see 1e klasse berikte. Nei syn aktive tsjinst wurke er oant syn ferstjerren by it Ministearje fan Feteranesaken fan it Kanadeeske regear.
Francis Amyot ferstoar op 21 novimber 1962, yn 'e âldens fan 58 jier, oan de gefolgen fan kanker.
Ferlytsingswurd

In **ferlytsingswurd** of **diminutyf** is in wurd dêr't in tafoege efterheaksel oanjout dat it oantsjutten begryp lytser is as it haadwurd. De betsjutting fan it wurd feroaret net.

## Yn it Frysk
Yn it Frysk wurde de utgongen -ke, -je en (t)sje brûkt om ferlytsingswurden te foarmjen.
### –ke
:; **-ke** wurdt brûkt as in wurd einiget op b,f, p, m, r of s útgiet:
:: kaai - kaike -> guon lange klanken kinne ferkoartsje)
:: web - webke
:: sûkerpof - sûkerpofke
:: blom - blomke
:::*Bysûnder: As in wurd einiget op in lûd (klinker) kin der -ke of -tsje efter komme:*
:::: *auto - autoke / autootsje*
:::: *buro - buroke / burootsje*
### –je
:;**-je** wurdt skreaun as in wurd einiget op ch/ge, k of ng(e)/nk:
:: brêge - brechje -> de g feroaret yn ch
:: ploech - ploechje
:: ring - rinkje
:: klok - klokje
### –(t)sje
:; **-tsje** wurdt skreaun as in wurd einiget op l of n: 
:: leppel - leppeltsje
:: balkon - balkontsje
:;**-sje** wurdt skreaun as in wurd einiget op d of t:
:: himd - himdsje
:: skepnet - skepnetsje
Flagge fan Fryske Peallen

De **flagge fan Fryske Peallen** is de flagge fan it doarp Fryske Peallen, yn de Fryske gemeente Opsterlân. De flagge waard yn 1994 registrearre.

It ûntwerp is fan Jelle Terluin.

## Beskriuwing
De beskriuwing fan de flagge is:

*Trije banen blau-giel-blau yn ferhâlding fan 1:3:1, de giele baan belein mei twa reade turven (yn de lingte fan de flagge), mei in grutte gelyk oan 2/15 flaggehichte x 1/6 flaggelingte en pleatst op 5/9 flaggelingte en 5/6 flaggelingte fan de broekside; oer alles in griene skânsdwinger mei in dikte gelyk oan 1/12 flaggehichte en útgeande fan de broek en reitsjende oan 11/30 fan de flecht; de binnenside fan de skânsdwinger oan de broekside fiif gelyke banen giel-read-giel-giel-read-giel.*

De kleuren komme út it wapen fan Fryske Peallen.

## Symbolyk

* Turven: ferwize nei de feanterij lâns de Drachtster Feart. Lâns dizze feart is it doarp ek ûntstien.
* Griene dwinger: symboal foar de skâns dy't yn 1593 yn opdracht fan Willem Loadewyk fan Nassau-Dillenburg oanlein waard.
* Reade en giele banen yn de skânsdwinger: oernommen út it wapen fan Aragon, symboal foar Spanje as tsjinstanner yn de Tachtichjierrige Oarloch.

Ofbyld:Aragon Arms-crown.svg|It wapen fan Aragon.


## Sjoch ek

Ofbyld:Fryske Peallen wapen.svg|link=Bestand:Fryske_Peallen_wapen.svg|alt=Wapen van Frieschepalen|Wapen fan Fryske Peallen
Ofbyld:Flag of Opsterland.svg|Flagge fan Opsterlân
Vladimír Syrovátka

**Vladimír Syrovátka** (Zdolbuniv, 19 juny 1908 - Praach, 14 septimber 1973) wie in Tsjechysk kanoër, dy't útkaam foar it doetiidske Tsjechoslowakije. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de C2 tegearre mei Jan Brzák-Felix. Se hiene earder al ferskate medaljes en titels wûn op de Europeeske kampioenskippen. Yn 1933 behellen se de sulveren medalje yn de C2 wedstriid oer 1000 meter yn Praach, foardat se in jier letter Europeesk kampioen waarden op sawol de 1000 meter as de 10.000 meter.
Nei syn sportkarriêre wurke Syrovátka as trainer.
Vladimír Syrovátka ferstoar op 14 septimber 1973, yn 'e âldens fan 65 jier.
Flagge fan Boer

De **flagge fan Boer** is de flagge fan it doarp Boer, yn de Fryske gemeente De Waadhoeke. It wapen waard yn 2005 registrearre.

It ûntwerp is fan R.J. Broersma.

## Beskriuwing
De beskriuwing fan de flagge is:

*Yn giel in blauwe weagjende skeane baan mei in breedte fan 2/5 flaggehichte; yn de broekhoeke in griene klaver.*

De kleuren komme út it wapen fan Boer.

## Symbolyk

* Blauwe skeane baan: ferwiist nei de stream De Rie dêr't it doarp oan leit.
* Klaverblêd: ferwiist nei it agraryske karakter fan it doarp.
* Kleurstelling: oernommen út it wapen fan Frjentsjerteradiel.

Ofbyld:Franekeradeel wapen.svg|Wapen fan Frjentsjerteradiel


## Fariant
Der bestiet ek in ôfwezen fariant fan de flagge fan Boer.
Ofbyld:Vlag van Boer (voorstel).png|Ofwezen fariant fan de flagge fan Boer.


## Sjoch ek

Ofbyld:Boer wapen.svg|link=Bestand:Boer_wapen.svg|alt=Wapen van Boer|Wapen fan Boer
Ofbyld:Franekeradeel vlag.svg|Flagge fan Frjentsjerteradiel
Ofbyld:Waadhoeke vlag.svg|Flagge fan De Waadhoeke
Jan Brzák-Felix

**Jan Brzák-Felix** (Praach, 6 april 1912 - Dêre, 15 july 1988) wie in Tsjechysk kanoër, dy't útkaam foar it doetiidske Tsjechoslowakije. 

Hy die trije kear mei oan it Wrâldkampioenskip, twa kear oan it Europeesk kampioenskip en trije kear oan de Olympyske Simmerspullen (yn 1936, 1948 en 1952). Hy waard by dizze kampioenskippen trije kear wrâldkampioen, twa kear Europeesk kampioen en twa kear Olympysk kampioen.

Jan Brzák-Felix ferstoar op 15 july 1988, yn 'e âldens fan 76 jier. 

## resultaten
### [[Kanofarren op de Olympyske Simmerspullen|Olympyske Simmerspullen]]

### Wrâldkampioenskippen flakwetter

### Wrâldkampioenskippen kanoslalom

### Europeesk flakwetter
Václav Mottl

**Václav Mottl** (Praach, 19 maaie 1914 - Dêre, 16 juny 1982) wie in Tsjechysk kanoër, dy't útkaam foar it doetiidske Tsjechoslowakije. 

Hy die yn 1936 ienris mei oan de Olympyske Simmerpullen. Hy waard yn Berlyn Olympysk kampioen yn de C2 tegearre mei Zdeněk Škrlant. Yn 1938 behellen se in tredde plak by it Wrâldkampioenskip yn it Sweedske Vaxholm.
Václav Mottl ferstoar op 16 juny 1982, yn 'e âldens fan 68 jier.
Wapen fan Britswert

It **wapen fan Britswert** is it wapen fan it doarp Britswert, yn de Fryske gemeente Súdwest-Fryslân. It wapen waard yn 2001 registrearre.

## Beskriuwing
De blazoenearring fan it wapen is:

*Dield: I. read, mei yn de boppeste helte fan it skyld in gouden anker; II. blau, mei yn de boppeste helte fan it skyld in gouden leelje; yn de ûnderste helte fan it skyld in út de skyldfoet opriizende gouden terp, yn de skyldfoet wulvjend iepene fan it fjild en hjiryn oer alles hinne in gouden klaver.*

De heraldyske kleuren binne: kiel (read), goud en azuer (blau).

## Symbolyk

* Reade fjild: ferwiist nei it lân en de skipsbou by it doarp.
* Blau fjild: ferwiist nei it wetter fan it eardere Britswertermar, yn 1855 ynpoldere.
* Gouden terp: ferwiist nei it diel "wert" fan de plaknamme wat terp betsjut. De iepening lit it ek op in brêge lykje wat ferwiist nei it part "brits" fan de plaknamme.
* Klaverblêd: ferwiist nei de feehâlderij en de greiden yn de omrkiten fan it doarp.
* Leelje: de leelje komt foar oan de râne fan it eardere Britswertermar.
* Anker: ferwiist nei de skipsbou.

## Sjoch ek

Ofbyld:Britswerd vlag.svg|link=Bestand:Britswerd_vlag.svg|alt=Vlag van Britswerd|Flagge fan Britswert
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Kimswert

De **flagge fan Kimswert** is de flagge fan it doarp Kimswert, yn de Fryske gemeente Súdwest-Fryslân. It wapen waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Besteande út twa fertikale banen yn it giel en blau. Oan de mêstside de fersmelle flagge fan Wûnseradiel.*

De kleuren komme út it wapen fan Kimswert.

## Symbolyk

* Fersmelle flagge: flagge fan Wûnseradiel, de gritenij en gemeente dêr't it doarp eartiidsk part fan wie.

Ofbyld:Wonseradeel wapen.svg|Wapen fan Wûnseradiel


## Sjoch ek

Ofbyld:Kimswerd wapen.svg|link=Bestand:Kimswerd_wapen.svg|alt=Wapen van Kimswerd|Wapen fan Kimswert
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Albert Metselaar

**Albert Aaldert Metselaar** (Hollandscheveld, 26 juny 1959) is in Drintske publisist, dichter en histoarikus. 

## Wurkpaad
Mei njoggentjin jier begûn Metselaar as ferpleechkundige yn 'e psychiatry. Yn dy snuorje ferskynden ek syn earste publikaasjes. Nei syn ferhuzing nei Hoogeveen begûn er te skriuwen foar de Hoogeveensche Courant. Troch syn tsiendielich wurk oer Hollandscheveld yn de Twadde Wrâldoarloch waarden de nei it bûtenlân flechte lokale oarlochsmisdiedigers Auke Pattist, Dirk Hoogendam en Martinus Johannes van Oort bekend yn Nederlân. Ek wie er belutsen by it opspoaren fan de ferbliuwplakken fan dy oarlochsmisdiedigers.

Hy publisearre ûnder mear oer de skiednis fan doarpen yn de gemeente Hoogeveen, wêrûnder Elim en Hollandscheveld. Fierder skreau er Drintske ferhalen en gedichten, lieten, tsjerketsjinsten, in pear histoaryske fantacy's op de webside fan it hunebêdsintrum yn Borger en mear saken.

Yn 1995 waard him de titel *Hoogevener van het jaar* takend en yn 2006 waard er beneamd ta Ridder yn de Oarder fan Oranje-Nassau.

## Keppeling om utens
* Webstee fan Metselaar mei in wiidweidich oersjoch fan syn aktiviteiten.
Wapen fan Skettens

It **wapen fan Skettens** is it wapen fan it doarp Skettens, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Skeanoer fan rjochtsboppe fan read en sulver; yn read in sulveren roas; yn sulver in reade leelje.*

De heraldyske kleuren binne: kiel (read) en sulver.

## Symbolyk

* Kleurstelling, roas en leelje: oernommen út it wapen fan de famylje Van Osinga dy't yn it doarp de Osingastate bewenne.

## Sjoch ek

Ofbyld:Schettens vlag.svg|link=Bestand:Schettens_vlag.svg|alt=Vlag van Schettens|Flagge fan Skettens
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Koudum

It **wapen fan Koudum** is it wapen fan it doarp Koudum, yn de Fryske gemeente Súdwest-Fryslân. It wapen waard yn syn hjoeddeiske foarm yn 1994 registrearre.

## Skiednis
It wapen wie al langer bekend. Oan it wapen waard in frijkertier tafoege mei in saneamde "haadstjer". Koudum wie it haadplak fan Himmelumer Aldefurd.

## Beskriuwing
De blazoenearring fan it wapen is:

*Yn goud twa dwersbalken fan kiel en in frijkertier fan azuer, belein mei in stjer fan goud.*

De heraldyske kleuren binne: goud, kiel (read) en azuer (blau).

## Sjoch ek

Ofbyld:Koudum vlag.svg|link=Bestand:Koudum_vlag.svg|alt=Vlag van Koudum|Flagge fan Koudum
Ofbyld:Hemelumer Oldeferd wapen.svg|Wapen fan Himmelumer Aldefurd
Ofbyld:Nijefurd wapen.svg|Wapen fan Nijefurd
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Eastersee

It **wapen fan Eastersee** is it wapen fan it doarp Eastersee, yn de Fryske gemeente De Fryske Marren. It wapen waard yn 2006 registrearre.

## Beskriuwing
De blazoenearring fan it wapen is:

*Yn fjouweren: I. yn goud in griene klaver; II. yn blau twa sulveren fisken, de ûnderste omkeard; III. yn blau trije weagjende sulveren dwersbalken; IV. yn sulver trije turven, pleatst 1 en 2.*

De heraldyske kleuren binne: goud, sinopel (grien), azuer (blau), sulver en sabel (swart).

## Symbolyk

* Klaverblêd: ferwiist nei de lânbou yn de omkriten fan it doarp.
* Fisken: ferwiist nei de fiskerij fanút it doarp.
* Weagjende sulveren dwersbalken: ferwize nei it wetter yn de omkriten fan it doarp. Ek is it in ferwizing nei de plaknamme "Eastersee".
* Trije turven: ferwiist nei de feanterij yn de omkriten fan it doarp.
* Gouden en sulveren fjilden: ferwizing nei de ynkomsten dy't de ynwenners krigen út it wetter en de grûn.

## Sjoch ek

Ofbyld:Oosterzee vlag.svg|link=Bestand:Oosterzee_vlag.svg|alt=Vlag van Oosterzee|Flagge fan Eastersee
Ofbyld:Lemsterland wapen.svg|Wapen fan Lemsterlân
Ofbyld:De Fryske Marren wapen.svg|Wapen fan De Fryske Marren
Wapen fan Boelensloane

It **wapen fan Boelensloane** is it wapen fan it doarp Boelensloane, yn de Fryske gemeente Achtkarspelen. It wapen waard yn 1999 registrearre.

## Beskriuwing
De blazoenearring fan it wapen is:

*Keperfoarmich trochsnijd fan read en goud, mei oer alles hinne krúsd in steker en in oplizzer mei de stâlen nei ûnder, fan it ien yn it oar; in griene skyldfoet belein mei in sulveren roas.*

De heraldyske kleuren binne: kiel (read), goud, sinopel (grien) en sulver.

## Symbolyk

* Stekker en oplizzer: ferwizing nei de feanterij yn de omkriten fan it doarp.
* Read fijld: ferwiist nei de eardere heiden yn de omkriten fan it doarp.
* Giel fjild: ferwiist nei de sângrûn dêr't it doarp op leit.
* Grien fjild: ferwiist nei de lizzing fan it doarp yn de Fryske Wâlden.
* Wite roas: oernommen út it wapen fan de famylje Van Boelens, de famylje dêr't it doarp syn namme oan te tanken hat.

## Sjoch ek

Ofbyld:Boelenslaan vlag.svg|link=Bestand:Boelenslaan_vlag.svg|alt=Vlag van Boelenslaan|Flagge fan Boelensloane
Ofbyld:Coat of arms of Achtkarspelen.svg|Wapen fan Achtkarspelen
Wapen fan Ealahuzen

It **wapen fan Ealahuzen** it it wapen fan it doarp Ealahuzen, yn de Fryske gemeente De Fryske Marren. It wapen waard yn syn hjoeddeiske foarm yn 2002 registrearre.

## Skiednis
It wapen wie al bekend fan in úthingboerd fan in pleatslike herberch dy't ôfbaarnde yn 1921. It wapen komt foar yn ferskate foarmen mei oare seilen en de moanne en sinne omkeard. Ek wurdt it wapen bedekt troch in kroan. Doe't de doarpen Ealahuzen en Nijegea yn 1967 gearfoege waarden, waard it wapen fan Ealahuzen ûntbleate. It wapen waard yn 2002 definityf fêststeld. Om't der noch gjin belangstelling wie foar in doarpsflagge is er noch net ûntwUrpen.

## Beskriuwing
De blazoenearring fan it wapen is:

*Yn blau in op in weagjende griene skyldfoet farrend kofskip fan sulver mei syl en wimpel: it skip yn de skyldhoeken oan de rjochterkant beselskippe fan in gouden sinne en oan de lofter kant fan in swaaide sulveren heale moanne.*

De heraldyske kleuren binne: azuer (blau), sinopel (grien), sulver en goud.

## Symbolyk

* Skip: ferwiist nei de skipfeart. Ferskate ynwenners fan Ealahuzen farden op keapfardijskippen út Hylpen en hien ferskate ynwenners oandielen yn de skipfeart.
* Moanne en sinne: ferbyldzje hoe swier it libben wie as seeman. Hja moasten dei en nacht farre.

## Sjoch ek

Ofbyld:Hemelumer Oldeferd wapen.svg|Wapen fan Himmelumer Aldefurd
Ofbyld:Gaasterland wapen.svg|Wapen fan Gaasterlân
Ofbyld:Gaasterland-Sloten wapen.svg|Wapen fan Gaasterlân-Sleat
Ofbyld:De Fryske Marren wapen.svg|Wapen fan De Fryske Marren
Flagge fan Ikkerwâld

De **flagge fan Ikkerwâld** is de flagge fan it eardere doarp (no part fan Damwâld) Ikkerwâld, yn de Fryske gemeente Dantumadiel. De flagge wurdt no brûkt troch de Feriening fan Doarpsbelangen wyk Ikkerwâld. It wapen waard yn 1999 registrearre.

It ûntwerp is fan R.J. Broersma.

## Beskriuwing
De beskriuwing fan de flagge is:

*Fedield yn twa banen giel en read troch in seachtosk-trochsnijing, sa, dat it reade trije punten hat. De hichte fan de punten is gelyk oan 3/4 flaggehichte. Op 1/10 flaggehichte fan de bopperâne fan de flagge in fersmelde horisontale griene baan fan 1/10 flaggehichte. Yn de linker ûnderhoeke in wite burcht fan 11/30 flaggehichte, iepene en ferljochte fan it fjild.*

De kleuren komme út it wapen fan Ikkerwâld.

## Symbolyk

* Trije punten: ferwize nei de trije eardere doarpen dy't Damwâld foarmje: Ikkerwâld, Moarrewâld en Dantumawâld.
* Burcht: jout oan de Ikkerwâld it meast westlike doarp is fan de trije.
* Griene baan: ferbyldet it elzeblêd út it wapen fan Ikkerwâld.

Ofbyld:Akkerwoude wapen.svg|Wapen fan Ikkerwâld


## Sjoch ek

Ofbyld:Flag of Dantumadeel.svg|Flagge fan Dantumadiel
Ofbyld:Dantumawoude wapen.svg|Wapen fan Dantumawâld
Ofbyld:Dantumawoude vlag.svg|Flagge fan Dantumawâld
Wapen fan Húns

It **wapen fan Húns** is it wapen fan it doarp Húns, yn de Fryske gemeente Ljouwert. It wapen waard yn 2001 registrearre.

## Beskriuwing
De blazoenearring fan it wapen is:

*Yn sulver twa lizzende reade stiennen, neist inoar pleatst, boppe en ûnder beselskippe fan in reade dakpanne; yn griene skyldseame, belein mei seis sulveren klavers, pleatst 3:2:1.*

De heraldyske kleuren binne: sulver, kiel (read) en sinopel (grien).

## Symbolyk

* Skyldseame mei klavers: ferwiist nei it agraryske karakter en de greiden yn de omkriten fan it doarp.
* Stiennen en dakpannen: ferwiist nei de stienbakkerij dy't oan de Boalserter Feart lei. De brêge oer de Boalserter Feart hyt dan ek de Panwurksbrêge. 

## Sjoch ek

Ofbyld:Húns vlag.svg|link=Bestand:Húns_vlag.svg|alt=Vlag van Huins en Lions|Flagge fan Húns en Leons
Ofbyld:Baarderadeel wapen.svg|Wapen fan Baarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Leeuwarden wapen 2014.svg|Wapen fan Ljouwert
Flagge fan De Feanhoop

De **flagge fan De Feanhoop** is de flagge fan it doarp De Feanhoop, yn de Fryske gemeente Smellingerlân. De flagge waard yn 2015 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Trije banen fan giel en blau en skeake fan lizzende blokjes fan swart en wyt, yn trije banen fan fiif blokjes de banen yn de ferhâlding fan 2:7:6; yn it blau, oan de broekside in giele klaver.*

De kleuren komme út it wapen fan De Feanhoop.

## Symbolyk

* Blauwe baan: ferwiist nei it wetter yn de omkriten fan it doarp.
* Skeake baan: ferwiist nei de feanterij yn de omkriten fan it doarp.
* Klaver: ferwiist nei it agraryske karakter fan it doarp.

## Sjoch ek

Ofbyld:Coat of Arms of De Feanhoop.svg|link=Bestand:Coat_of_Arms_of_De_Feanhoop.svg|alt=Wapen van De Veenhoop|Wapen fan De Feanhoop
Ofbyld:Smallingerland flag.svg|Flagge fan Smellingerlân
Wapen fan Tsjom

It **wapen fan Tsjom** is it wapen fan it doarp Tsjom, yn de Fryske gemeente De Waadhoeke. It wapen waard yn 2006 registrearre.

## Beskriuwing
De blazoenearring fan it wapen is:

*Yn fjouweren: I. Yn grien in sulveren oansjende kowekop; II. Yn goud in reade kliuwende liuw; III. Yn goud in reade skeanrjochts pleatste dolk, mei sulveren fersiering; IV. Yn grien in sulveren klaver.*

De heraldyske kleuren binne: sinopel (grien), sulver, goud en kiel (read).

## Symbolyk

* Ferdieling wapen: ferwiist nei de opdieling fan de himrik fan Tsjom yn fjouweren.
* Kowekop: ferwiist nei de feehâlderij yn de omkriten fan it doarp.
* Klaverblêd: ferwiist nei de lânbou yn de omkriten fan it doarp.
* Kliuwende liuw: ferwiist nei de eallju fan it doarp. De liuw is ûnder mear werom te finen yn de wapens fan de famyljes Herema, Fan Burmania, Tjarda van Starkenborgh en Hermana.
* Dolk: ferwizing nei it ferhaal wêr yn de ynwenners fan Tsjom in stik fan in tou ôfsnienen om te ferhinderjen dat de ynwenners fan Aldeboarn in hegere tsjerketoer bouwe soene. Twa gesanten út Aldaboarn hiene in tou brûkt om de toer fan Tsjom te mjitten. De reade kleur ferwiist nei de ferskate fjildslaggen dy't rûn it doarp fochten binne.

Ofbyld:Van Burmania wapen.svg|link=Bestand:Van_Burmania_wapen.svg|alt=Het wapen van Van Burmania.|It wapen fan de famylje Van Burmania.
Ofbyld:Tjarda van Starkenborgh wapen.svg|link=Bestand:Tjarda_van_Starkenborgh_wapen.svg|alt=Het wapen van Tjarda van Starkenborgh|It wapen fan de famylje Tjarda van Starkenborgh.


## Sjoch ek

Ofbyld:Tzum vlag.svg|link=Bestand:Tzum_vlag.svg|alt=Vlag van Tzum|Flagge fan Tsjom
Ofbyld:Franekeradeel wapen 1816.svg|Wapen fan Frjentsjerteradiel (1818-1984)
Ofbyld:Franekeradeel wapen.svg|Wapen fan Frjentsjerteradiel (1984-2018)
Ofbyld:Waadhoeke wapen.svg|Wapen fan De Waadhoeke
Flagge fan De Tynje

De **flagge fan De Tynje** is de flagge fan it doarp De Tynje, yn de Fryske gemeente Opsterlân. De flagge waard yn 1994 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*In reade hijs fan 1/3 flaggehichte, mei yn de broektop in giel pompeblêd fan 1/3 flaggehichte; de flecht links-skean fan wyt en grien, belein mei sân skeanbalken fan it iene yn it oare.*

De kleuren komme út it wapen fan De Tynje.

## Symbolyk

* Griene en wite skeanbalken: ferwize nei de omkriten fan it doarp mei trekgatten en lisikkers dêr't wûne turf op lein waard om te drûgjen.
* Reade hijs: ferwiist nei it doarp dy't opriist út it wiete feangebiet.
* Dielline: ferbyldet nei de haadwei troch it doarp.
* Pompeblêd: ferwiist nei it grutte oantal wetters yn de omkriten fan it doarp.

## Sjoch ek

Ofbyld:De Tynje wapen.svg|link=Bestand:De_Tynje_wapen.svg|alt=Wapen van Tijnje|Wapen fan De Tynje
Ofbyld:Flag of Opsterland.svg|Flagge fan Opsterlân
Flagge fan Koarnwert

De **flagge fan Koarnwert** is de flagge fan it doarp Koarnwert, yn de Fryske gemeente Súdwest-Fryslân. De flagge waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Twa diagonale flakken fan read en giel rjochtskeand, mei tusken yn in swarte dwersbalke. Oan de mêstside de fersmelle flagge fan Wûnseradiel.*

De kleuren komme út it wapen fan Koarnwert.

## Symbolyk

* Fersmelle flagge: flagge fan Wûnseradiel, de gritenij en gemeente dêr't it doarp eartiidsk part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Koarnwerd wapen.svg|link=Bestand:Koarnwerd_wapen.svg|alt=Wapen van Cornwerd|Wapen fan Koarnwert
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Aldehaske

It **wapen fan Aldehaske** is it wapen fan it doarp Aldehaske, yn de Fryske gemeente De Fryske Marren. It wapen waard yn 1989 registrearre.

## Beskriuwing
De balzoenearring fan it wapen is:

*Fan sinopel, belein mei in bargekop fan goud; en in weagjend skyldhaad fan sulver, dêrop in springende hazze fan kiel, oan beide siden beselskippe fan in turf fan sabel.*

De heraldyske kleuren binne: sinopel (grien), goud, sulver, kiel (read) en sabel (swart).

## Symbolyk

* Sulveren skyldhaad: de weagjende râne ferwiist nei it Nannewiid.
* Reade hazze: ferwiist nei it part "haske" fan de plaknamme, "haske" ferwiist nei hazze.
* Swarte turven: ferwize nei de eardere feanterij yn de omkriten fan it doarp.
* Bargekop: oernommen út in rymke: "Yn'e Haske hinget in baarch yn'e beam".

## Sjoch ek

Ofbyld:Oudehaske vlag.svg|link=Bestand:Oudehaske_vlag.svg|alt=Vlag van Oudehaske|Flagge fan Aldehaske
Ofbyld:Haskerland wapen.svg|Wapen fan Haskerlân
Ofbyld:Skarsterlan wapen.svg|Wapen fan Skarsterlân
Ofbyld:De Fryske Marren wapen.svg|Wapen fan De Fryske Marren
Flagge fan Wiuwert

De **flagge fan Wiuwert** is de flagge fan it doarp Wiuwert, yn de Fryske gemeente Súdwest-Fryslân. De flagge waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Trije lingtebanen fan blau, giel en swart, de boppeste twa fiif kear kantiele trochsnijd, it earste kantiel begjint oan de broekside; en de ûnderste twa banen weagjend trochsnijd; de blauwe en de swarte baan oan de broekside belein mei in lizzend wyt rút.*

De kleuren komme út it wapen fan Wiuwert.

## Symbolyk

* Weagjende baan: ferwiist nei de lizzing fan it doarp oan de eardere Middelsee.
* Kantielen: ferwize nei de pleatslike Tetingastate.
* Ruten: ruten en de kleur blau binne oernommen út it wapen fan de famylje Van Walta dy't de Tetingastate bewenne. In rút is yn in swarte baan pleatse as ferwizing nei de grêffkelder fan de Nikolaastsjerke fan Wiuwert wêr't yn 1765 sân mummies fûnen waarden.
* Blauwe baan: oernommen út it wapen fan Littenseradiel, de gemeente dêr't it doarp part fan wie.

Ofbyld:Coat of arms of Littenseradiel.svg|Wapen fan Littenseradiel


## Sjoch ek

Ofbyld:Wiuwert wapen.svg|link=Bestand:Wiuwert_wapen.svg|alt=Wapen van Wieuwerd|Wapen fan Wiuwert
Ofbyld:Flag of Baarderadeel.svg|Flagge fan Baarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Appelskea

De **flagge fan Appelskea** (Stellingwerfsk: *vlagge van Appelsche*) is de flagge fan it doarp Appelskea, yn de Fryske gemeente Eaststellingwerf. De flagge waard yn 1980 registrearre.

It ûntwerp is fan Piet Bultsma.

## Beskriuwing
De beskriuwing fan de flagge is:

*Trije like hege banen fan read en wyt, op de wite baan trije lizzende rjochthoekige blokken; in giele broekingstrijehoeke belein mei in grien klaverblêd.*

De kleuren komme út it wapen fan Appelskea.

## Symbolyk

* Giele trijehoeke: ferwiist nei de pleatslike Boskberch en de sângrûn dêr't it doarp op leit.
* Klaverblêd: ferwiist nei de boskrike omkriten fan it doarp.
* Wite balke: ferwiist nei de Opsterlânske Kompanjonsfeart.
* Trije turven: ferwiist nei de feanterij yn de omkriten fan it doarp.

## Sjoch ek

Ofbyld:Appelscha wapen.svg|link=Bestand:Appelscha_wapen.svg|alt=Wapen van Appelscha|Wapen fan Appelskea
Ofbyld:Ooststellingwerf flag.svg|Flagge fan Eaststellingwerf
Wapen fan Wynjewâld

It **wapen fan Wynjewâld** is it wapen fan it doarp Wynjewâld, yn de Fryske gemeente Opsterlân. It wapen waard yn 2000 registrearre.

## Beskriuwing
De blazoenearring fan it wapen is:

*Yn read in yndreaune punt fan goud, oergeand yn in staak fan itselde; yn de skyldfoet belein mei in weagjende dwersbalke; rjochts op it read beselskippe fan boppe nei ûnder fan in klaverblêd, twa neist mekoar pleatste turven en in boekweetkerl, alles fan sulver, en lofts op it read in sulveren steigerjend hynder.*

De heraldyske kleuren binne: kiel (read), goud, azuer (blau) en sulver.

## Symbolyk

* Gouden punt: ferwiist nei de sânrêge wêr't it doarp op leit.
* Twa reade skylden: ferwiist nei de twa eardere doarpen Weinterp en Duerswâld dy't yn 1974 gearfoege waarden ta Wynjewâld. De kleur read ferwiist nei de heide yn de omkriten fan it doarp.
* Sulveren turven: ferwizing nei de feanterij yn de omkriten fan it doarp en nei de Turfrûte fan hjoed-te-dei.
* Boekweetkerl: ferwiist nei it ferbouwen fan boekweet yn de omkriten fan it doarp.
* Klaverblêd: ferwiist nei de greiden yn de omkriten fan it doarp.
* Stegerjend hynder: oernommen fan de wynwizers fan de Tsjerke fan Weinterp en de Tsjerke fan Duerswâld.
* Weagjende blauwe dwersbalke: ferwiist nei De Boarn en de Opsterlânske Kompanjonsfeart.

## Sjoch ek

Ofbyld:Wynjewâld vlag.svg|link=Bestand:Wynjewâld_vlag.svg|alt=Vlag van Wijnjewoude|Flagge fan Wynjewâld
Ofbyld:Opsterland wapen.svg|Wapen fan Opsterlân
Grutte katten

De **grutte katten** (wittenskiplike namme: *Pantherinae*) foarmje in ûnderfamylje fan 'e klasse fan 'e sûchdieren (*Mammalia*), it skift fan 'e rôfdieren (*Carnivora*), it ûnderskift fan 'e katdieren (*Feliformia*), de boppefamylje fan 'e echte katdieren (*Feloidea*) en de famylje fan 'e kateftigen (*Felidae*). Ta dizze ûnderfamylje hearre sân libbene soarten kateftigen, wêrûnder de liuw (*Panthera leo*) en de tiger (*Panthera tigris*). De namme 'grutte katten' ferwiist nei de tsjinstelling mei de oare ûnderfamylje fan libbene kateftigen, de lytse katten (*Felinae*). De beide ûnderfamyljes spjalten har likernôch 11,5&nbsp;miljoen jier lyn faninoar ôf.

## Skaaien
De grutte katten wurde opdield yn twa skaaien: de dizepanters (*Neofelis*) en panters (*Panthera*). It snieloaihoars (*Panthera uncia*, foarh. *Uncia uncia*) waard foarhinne ûnderbrocht yn in trêde, monotypysk skaai, dat fan 'e sniepanters (*Uncia*), mar ûndersiken nei it DNA fan dat bist út 2004 en 2008 brochten oan it ljocht dat it snieloaihoars eins by de panters yndield wurde moat.

## Skaaimerken
Yn it foarste plak ûnderskiede de grutte katten har fan 'e lytse katten (*Felinae*) troch in grutter lichem. Yn ferhâlding ta guon soarte lytse katten, lykas de hûskat (*Felis catus*), is dat tige dúdlik, en ek mei bgl. de lynks (*Lynx lynx*) is it ferskil oansjenlik. Mar it ferskil mei de poema (*Puma concolor*) en it jachtloaihoars (*Acinonyx jubatus*), dy't ek ta de lytse katten rekkene wurde, is minder opfallend. In poema en in jagûar (*Panthera onca*), dy't ta grutte katten heart, binne fan ferlykbere grutte. It ferskil yn grutte tusken de poema en de liuw (*Panthera leo*) of de tiger (*Panthera tigris*) is dan wol wer dúdlik.

Behalven troch har grutte ûnderskiede de grutte katten har ek fan 'e lytse katten troch in robúster stal, in krêftiger kop en in sterker gebit. Fierders is by harren de tongbonke net folslein ossifisearre (ta bonke wurden). In diel fan 'e tongbonke bestiet allinnich mar út in piis, wat de strôtbal gruttere mobiliteit jout. Troch it útrekken fan dy piis kinne grutte katten de efterkant fan 'e bek folle grutter meitsje as lytse katten kinne. Dat feit en de struktuer fan 'e tongbonke makket it foar harren mooglik om te brullen. Dat is in fermogen dat lytse katten net hawwe, en teffens ûntbrekt it by it snieloahoars (*Panthera uncia*) en de dizepanters (*Neofelis*), hoewol't dy wol ta de grutte katten rekkene wurde.

## Underfamylje-opbou
De Piip (Ternaard)

**De Piip** is in brêge tusken Ternaard en Hantum, yn de Fryske gemeente Noardeast-Fryslân. Op De Piip rint de Hantumerwei fan Ternaard nei Hantum.